Esimese maailmasõja väejuhtide loend
Siin on ülevaade esimeses maailmasõjas osalenud riikide sõjategevuse juhtidest ja peamistest sõjalistest formeeringutest aastatel 1914–1918. Esimeses maailmasõjas osalevate monarhistliku riigikorraga riikide sõjajõudude formaalne juht oli harilikult selle riigi monarh või tema lähisugulane: Venemaa Keisririigis, Venemaa keiser – Nikolai II ja suurvürst Nikolai Nikolajevitš, kes oli esimese maailmasõja algusest 1914. aasta augustist kuni 5. septembrini 1915 sõjavägede ülemjuhataja; Austria-Ungaris, Austria keiser Franz Joseph I ülemjuhataja ning Austria Keisririigi suurhertsog ja prints, Ungari ja Boheemia kuninglik prints, Těšíni hertsog Friedrich, (Friedrich Maria Albrecht Wilhelm Karl) oli Austria-Ungari kaksikmonarhiaga riigi Sõjavägede Kindralstaabi ülem; Saksamaa Keisririik, sõjavägede ülemjuhatajaks keiser Wilhelm II, kuid sõjavägede Kindralstaabi ülemaks Preisi sõjaväelaste seast professionaalsed sõjaväelased; Suurbritannia ja Iirimaa Ühendkuningriigis, kus oli monarhia võim piiratud konstitutsioonilise monarhia tingimustesse, olid Impeeriumi Kindralstaabi ülemaks professionaalsed sõjaväelased;